CELEX: 32015R1919
Language: da
Date: 2015-10-26 00:00:00
Title: Rådets forordning (EU) 2015/1919 af 26. oktober 2015 om ændring af forordning (EF) nr. 314/2004 om visse restriktive foranstaltninger over for Zimbabwe

27.10.2015   
            
            
               DA
            
            
               Den Europæiske Unions Tidende
            
            
               L 281/1
            
         RÅDETS FORORDNING (EU) 2015/1919
   af 26. oktober 2015
   om ændring af forordning (EF) nr. 314/2004 om visse restriktive foranstaltninger over for Zimbabwe
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215, og
   ud fra følgende betragtninger:
   
               (1)
            
            
               Ved Rådets forordning (EF) nr. 314/2004 (1) gennemføres en række foranstaltninger, der er fastlagt ved Rådets afgørelse 2011/101/FUSP (2), herunder indefrysning af pengemidler og økonomiske ressourcer tilhørende visse fysiske eller juridiske personer, enheder og organer.
            
         
               (2)
            
            
               Rådet vedtog den 26. oktober 2015 afgørelse (FUSP) 2015/1924 (3), som fjerner en afdød person fra bilag I og II til afgørelse 2011/101/FUSP.
            
         
               (3)
            
            
               Eftersom denne foranstaltning falder ind under anvendelsesområdet for traktaten, er regulering på EU-plan nødvendig for dens gennemførelse, navnlig for at sikre, at de økonomiske aktører i alle medlemsstaterne anvender den ensartet.
            
         
               (4)
            
            
               Den 26. oktober 2015 vedtog Kommissionen gennemførelsesforordning (EU) 2015/1921 (4), som fjerner en afdød person fra bilag III til forordning (EF) nr. 314/2004.
            
         
               (5)
            
            
               Bilag IV til forordning (EF) nr. 314/2004 bør derfor ændres i overensstemmelse hermed.
            
         
               (6)
            
            
               Det er endvidere hensigtsmæssigt at indsætte en ny bestemmelse med henblik på at opfylde kravene til beskyttelse af personoplysninger.
            
         
               (7)
            
            
               For at sikre, at foranstaltningerne i denne forordning er effektive, bør den træde i kraft dagen efter offentliggørelsen —
            
         VEDTAGET DENNE FORORDNING:
   Artikel 1
   I forordning (EF) nr. 314/2004 indsættes følgende artikel:
   
      »Artikel 11a
      1.   Bilag III indeholder begrundelsen for opførelsen af de pågældende fysiske eller juridiske personer, enheder eller organer på listen.
      2.   Bilag III indeholder de oplysninger, som er tilgængelige, og som er nødvendige for at identificere de pågældende fysiske eller juridiske personer, enheder eller organer. For så vidt angår fysiske personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er bekendt, og funktion eller erhverv. For så vidt angår juridiske personer, enheder og organer kan sådanne oplysninger omfatte navne, registreringssted og -dato, registreringsnummer og forretningssted.«.
   
   Artikel 2
   Bilag IV til forordning (EF) nr. 314/2004 ændres som angivet i bilaget til nærværende forordning.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 26. oktober 2015.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (EUT L 55 af 24.2.2004, s. 1).
   
      (2)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).
   
      (3)  Rådets afgørelse (FUSP) 2015/1924 af 26. oktober 2015 om ændring af afgørelse 2011/101/FUSP om restriktive foranstaltninger over for Zimbabwe (se side 10 i denne EUT).
   
      (4)  Kommissionens gennemførelsesforordning (EU) 2015/1921 af 26. oktober 2015 om ændring af Rådets forordning (EF) nr. 314/2004 om visse restriktive foranstaltninger over for Zimbabwe (se side 5 i denne EUT).
   
      BILAG
      I bilag IV til forordning (EF) nr. 314/2004 fjernes oplysningerne om følgende fysiske person fra afsnittet »I. Personer«:
      I.   Personer
      
                   
               
               
                  Navn (og eventuelt alias)
               
            
                  44.
               
               
                  Midzi, Amos Bernard (Mugenva)